Llanfihangel-yn-Nhywyn

Pentref bychan a phlwyf eglwysig ar Ynys Môn yw Llanfihangel-yn-Nhywyn (). Fe'i lleolir fymryn i'r de o'r briffordd A5 yng ngogledd-orllewin yr ynys, tua 5 milltir i'r de-ddwyrain o dref Caergybi. Mae'n rhan o gymuned Llanfair-yn-Neubwll.

Hanes a hynafiaethau
Yn yr Oesoedd Canol roedd eglwys Llanfihangel-yn-Nhywyn yn un o gapeli eglwys Gwenfaen (Rhoscolyn). Mae'n un o sawl eglwys yng Nghymru a enwir ar ôl Sant Mihangel.

Natur
Ceir pedwar llyn bychan ger y pentref, sef Llyn Traffwll, Llyn Penrhyn, Llyn Treflesg a Llyn Dinam, sy'n ffurfio gwarchodfa natur Gwlyptiroedd y Fali. Llyn Traffwll yw'r un agosaf i'r pentref gyda'r lan orllewinol yn dod o fewn canllath iddo.

Cyfeiriadau

Categori:Llanfair-yn-Neubwll
Categori:Pentrefi Ynys Môn
Categori:Llefydd o fewn Etholaeth Ynys Môn (y DU)